יעקב גז

יעקב גז (5 באפריל 1952 -4 בפברואר 2019) היה קצין בכיר בחיל הים.מפקד בית ספר גנ"ק בה"ד חיל הים,היה מפקד אח"י בת-ים (ת-83), מפקד אח"י עכו, מפקד אח"י קשת, מפקד אח"י קוממיות,מפל"ג אג"ם אשדוד,מפל"ג 31 אשדוד,רמ"ח מבצעים ומש"ט 3. בתפקידו האחרון היה מפקד בסיס חיפה בדרגת תא"ל.

==משפחה וילדות==
משפחת גואז בפריז 1955 האב חיים והאם אמיליה. למטה משמאל יעקב גז למטה מימין האחות מרטין והתינוקת אורנה בידי האם.
אבי המשפחה חיויקטור גואז נולד בתוניסיה ועבר לצרפת. הכיר את אמיליה דיאמנטה ממשפחת סיאלום מאיטליה והם נישאו. הביאו לעולם עשרה ילדים מתוכם ארבעה בנות. יעקב נולד בפריז בשנת 1952 היה ילד שני ובן ראשון. בחודש אפריל 1957 עלתה המשפחה לישראל והתיישבה בניר יפה אחד משלושה מושבים בגוש יישובי אומן, שמהווה את אחד משלושת גושי היישובים בחבל תענך שבדרום עמק יזרעאל ומשתייך למועצה אזורית הגלבוע. כאמור היישוב ניר-יפה הוקם בשנת 1956 בגוש אומן שבחבל התענך על ידי גרעין עולי תוניסיה שהתארגן לפני העלייה לקרקע בארץ מוצאם, בתוניסיה . האב חיים גואז עיבד את המשק. היה פעיל בסוכנות היהודית ועזר לכל המשפחות שהגיעו אחריו לארץ. עבר קורס מדבירים ועבד במועצה אזורית גלבוע. נעשה מנהל מחלקת התברואה במועצה אזורית הגלבוע עד לפרישתו. חיים גואז נפטר בשנת 2007.מקום מנוחתו בבית העלמין "חבר" שבתענכים.

בנוסף לעברית, רכש בבית את השפה הצרפתית בה דיברו הוריו. יעקב גז למד בבית ספר יסודי: "משותף עמק חרוד" בעין חרוד איחוד. בגיל 14 התקבל לבית הספר לקציני ים עכו כקדט במגמת שייט מחזור ט"ו וסיים ביוני 1970 כקדט מצטיין.
תמונת סיום מחזור ט"ו של בית הספר לקציני ים עכו.

==שירות צבאי==
בשנת 1970 התגייס לצה"ל והצטרף לקורס חובלים מחזור כ'. לאחר הקורס בשנת 1972 שירת בשייטת ספינות הטילים, כסגן קצין גנ"ק באח"י סער. במלחמת יום כיפור שימש בתפקיד ממלא מקום קצין גנ"ק באח"י סער תחת פיקודו של רב-סרן דוד עזר (דאווה) .בתום המלחמה ,במהלך שנת 1974, עבר לבה"ד לקורס פי"ם שבו שימש כחניך ומדריך בו זמנית ובסיומו חזר לאח"י סער כקצין בדרגת סרן ותיפקד בנוסף כסגן מפקד הספינה תחת פיקודו של סרן רוני איכר. לאחר תקופה מונה על ידי מפקד הפלגה סא"ל אריה רונה לשמש כקצין גנ"ק פלגתי בנוסף לתפקידו בספינה. מאוחר יותר שימש בתפקיד זה באח"י חנית (סער 3) אח"י מזנק.

בשנת 1976 חזר לבה"ד חיל הים כמפקד בית ספר . בתחילת שנת 1977 הוסמך כמפקד ספינת הטילים ונשלח לזירת ים סוף כמפקדה האחרון של אח"י בת ים (ת-83). בסוף אותה שנה קיבל את הפיקוד על אח"י עכו שהייתה חצי שנה ללא מפקד קבוע. בשנת 1978 עבר לפקד על אח"י קשת בים האדום עד מאי1979. אז קיבל את הפיקוד על אח"י קוממיות בתפקיד זה השתתףבמאי 1980 במבצע "פעולה מוצלחת"
ביקור ראשון היסטורי של צ.ה.ל וחיל הים בנמל אלכסנדריה.
בשנת 1981 הועלה לדרגת סא"ל והושאל מחיל הים למוסד, שם שימש בתפקידים מיוחדים ומגווניםעד שנת 1985.

עם חזרתו לחיל הוצב בבסיס אשדוד כמפל"ג אג"ם. בשנים 1987–1989 שירת כמפקד פלגת ספינות טילים 31, בבסיס אשדוד. בשנת 1989 יצא ללימודי לתואר ראשון באוניברסיטת בר-אילן במגמת מדעי המדינה אותם סיים בשנת 1991. ביוני 1991 החליף את אל"ם אריה גביש (גמבש) בתפקיד ראש מחלקת מבצעים והועלה לדרגת אל"ם.

במאי 1993 החליף את אל"ם דודו בן בעש"ט כמפקד שייטת 3 ושימש בתפקיד זה עד ספטמבר 1995, אז יצא ללימודים במכללה לביטחון לאומי שבמסגרתה השלים את לימודיו לתואר שני במדעי המדינה.
עם סיום לימודיו במב"ל בספטמבר 1996 חזר לבסיס חיפה כמפקד הבסיס והועלה לדרגת תא"ל.הוא החליף בתפקיד את תא"ל ידידיה (דידי) יערי . בתפקיד זה שירת עד אפריל 1999.

כהמשך טבעי למסלול קיווה להתמנות לראש מספן הים, אך המינוי לא יצא אל הפועל. הוצע לו תפקיד נספח צה"ל בצרפת אך גז החליט לסיים את שירותו הפעיל ובשנת 2000 יצא לחופשת פרישה.

===גלריה===
<gallery>
File:1972ChovlimCaf.jpg|תמונת סיום מחזור חובלים כ', יוני 1972.
INSKomiLaunching2081978.jpg|השקת אח"י קוממיות במספנות ישראל, 19 ביולי 1979.
RegevGez1.jpg|רס"ן יעקב גז מפקד אח"י קוממיות, (שני מימין) עם קציני הספינה ואח"י מולדת, לקראת הפלגתם לאלכסנדריה מאי 1980.
YacovGoezAlam1994.jpg|אל"ם יעקב גז מפקד שייטת ספינות הטילים 1994.
GezChinee.jpg|החלפת פיקוד בשייטת ספינות הטילים אלי מרום נפרד מיעקב גז, ספטמבר 1995.
MabalGez1996.jpg|אל"ם יעקב גז מקבל תעודת גמר מבנימין נתניהו בעת סיום הלימודים במכללה לביטחון לאומי 1996.
TalGezChinee.jpg|מפקד חיל הים אלוף אלכס טל, מפקד בסיס חיפה יעקב גז ומפקד שייטת ספינות הטילים אלי מרום.
GezTalChinee.jpg| מפקד חיל הים אלכס טל מעביר את הפיקוד על בסיס חיפה מיעקב גז לאלי מרום אפריל 1999.
</gallery>

==תפקידים אזרחיים==
עבד מספר שנים בחברת זוקו שילובים בישראל.

בשנת 2006 פנה אליו רני פלק, שהכיר את גז מתקופת השירות הצבאי, מנהל המשרד לביטחון פנים, והזמין אותו לשמש כראש אגף מצילה במשרד לביטחון הפנים.

עם הקמת "המועצה למניעת אלימות בספורט", בשנת 2008 מונה גז כחבר במועצה בנוסף לתפקידו ב"אגף מצילה".
<gallery>
קובץ:Jacob Guez.jpg|יעקב גז 2005.
File:AgafMetsila.jpg|ישיבת מטה אגף מצילה 2005.
File:GezBenBaruchMetsila.jpg|יעקב גז ואשר בן ברוך באגף מצילה 2005.
קובץ:GeuzNavaMarHerzlia.jpg|יעקב גז ברגע של נחת במרינה הרצליה יחד עם אביטל לייבה מנהלת מחוז תל אביב ב"מצילה", 2006.
File:GezFalak2010.jpg|יעקב גז משמאל עם מנהל המשרד לביטחון הפנים, רני פלק 2010.
</gallery>

==חיים אישיים==
בשנת 1974 נישא לדורית בלוצ'רקובסקי שאותה פגש כששירתה כחיילת בבסיס חיפה. לזוג נולדו בן יוסף (סער)ושתי בנות אלמוגית ואדוה .

יעקב נפרד מאשתו דורית בשנת 1988 ובעת שרותו בבסיס אשדוד הכיר את ד"ר חלי אריה סקוט, רופאת הבסיס, ונישא לה בשנת 1989. יעקב וחלי גידלו ביחד את ביתה של חלי מנישואיה הקודמים אור, ונולדו להם בת משותפת נעמי -Noam.

<gallery>
File:CheliGez2000.jpg|יעקב גז ואשתו חלי סקוט גז, 2000.
File:AdvaGezAlmogit2005.jpg|יעקב גז ובנותיו בביקור בפריז, 2005 מימין אלמוגית משמאל אדוה.
File:YGezTomb.jpg|המצבה על קברו של יעקב גז לפי תרשים שהכין בעצמו.
File:YakovGezMemorialGivatEla.jpg|מגדלור באפילה - פינת הנצחה ליעקב גז בגבעת אלה.
File:YakovGezMemorialPortEilat.jpg|פינת תצפית לים האדום שהוקדשה לזכרו של יעקב גז בנמל אילת.

File:YakovGezMemorialPortEilatWest.jpg|פינת תצפית לים האדום שהוקדשה לזכרו של יעקב גז בנמל אילת.

</gallery>

==פרסומים==
* [https://www.gov.il/BlobFolder/reports/bithon_pnim_6_in_the_same_boat/he/MNL6TheSameBoat_p.38-39.pdf בסירה אחת] ביטחון פנים, גיליון 6 מאי 2014
* 

==קריאה נוספת==
* אבי בניהו הספד ליעקב גז מניר יפה, מעריב 15 בפברואר 2019

==קישורים חיצוניים==

* אלון אולמן, [https://www.facebook.com/alonulman/posts/1993-לפני-20-שנה-אני-מפקד-ספינת-טילים-ישן-בספינה-בחדר-המפקד-עם-מדי-ב-חזרנו-ב0200/669571933058193/ מפקד שייטת ספינות הטילים ] פייסבוק 23 במאי 2013.
* [http://www.wizo.org.il/page_35468 לימודי כבאות בכפרי נוער] ויצו בשיתוף "מצילה".
* [http://www.amutayam.org.il/?CategoryID=566&ArticleID=2523 גואז (גז) יעקב ז"ל], עמותת חיל הים, חברים אינם.
* [http://www.efrat.muni.il/?CategoryID=886&ArticleID=504 מנהיגות נוער בקהילה] מועצה מקומית אפרת,
* [http://www.kol-barama.co.il/live/52288/ 95 בני נוער בטקס סיום המגמה ללימודי משטרה] רדיו קול ברמה.
* [http://www.hod-hasharon.muni.il/html5/ARCLookup.taf?_function=details&_ID=33181&did=2078&G=1234&SM= היחידה העירונית למניעת אלימות וסמים] הוד השרון 4 באוגוסט 2016.
* [http://moreshetyamit.net/?p=4328פרידה מיעקב גז ז"ל] באתר משמר המורשת הימית.

==ביאורים==

==הערות שוליים==

קטגוריה:בוגרי בית הספר לקציני ים עכו
קטגוריה:בוגרי המכללה לביטחון לאומי
קטגוריה:ישראלים ילידי צרפת
קטגוריה:עולים בשנות ה-1950
קטגוריה:בוגרי אוניברסיטת בר-אילן
קטגוריה:בוגרי קורס חובלים
קטגוריה:תתי-אלופים בחיל הים
קטגוריה:מפקדי ספינות טילים
קטגוריה:מועצה אזורית הגלבוע: אישים
קטגוריה:ישראלים שנולדו ב-1952
קטגוריה:ישראלים שנפטרו ב-2019